B- Ttiliɣ akud lwacul, yaɛni ulac xilan iɛeyalen tella temɣart, talwest, alwes d aya-ki kan i yellan nettɛac akken kifkif am nekni am medden meṛṛa. Ass-mi i tteqlɛ-d lggira-nni n 1954 lawan-nni nek lliɣ sɛiɣ aqcic d teqcict argaz-agi inu iruḥ ar Fransa yeqqim dinna 7 iseggasennni n lggira akul ur d yussi ɛlaǧal ur yezmir ara ad iɛeddi, nekni aqlaɣ daki di tmurt, s nek s warraw-iw ar temɣart kan alwes-iw i kemel iruḥ ar Fransa talwest-nni tezweǧ tedda s axxamis, tamɣart-nni meskinet ur tezmir ara tuggad fell-i si lɛeskar n irumyen syen akin tenna-id a ttruḥeḍ ar imawlan-im nek ur mezmiraɣ, mi itt-nna-d akken siwlaɣ-as i xuya Aɛli yusa-d yiwwi-yi s axxam-nneɣ di tfuɣalt qqimaɣ akud baba d yemma s sin warraw-iw di mecṭaḥ di tɛeciwt, xuya Aɛli d temeṭṭut-is daɣen di tɛeciwt tezdi-aneɣ yiwet n lḥara, acku zik-nni aka d tiɛctin i yellan mačči am tura d ixxamen . 7 snnin-nni n lggira nek lliɣ ar imawlan-iw, xedmaɣ ɣef warraw-iw d lwaldin-iw, yiwen wass tuɣ-it d laxmis ffɣen warrac-agi inu ad laɛben di beṛṛa aqcic-agi (Aɛli) iruḥ a yettazal d warrac ad tekssen lkarmus, yekss-d lkarmus yečča-tt yenda-as usenan yemmut at yarḥem Rebbi iɣaḍ-iyi mačči d kra tuɣit yesɛa azal n 8 iseggasen di leɛmer-is teqqim-iyi-d teqrurt-nni akken akken dima di lḥif d temara nezga nettfar i wakken uɛen-katen ara lɛeskar, imi ma ad kecmen s axxam ayen yellan a t-id-smeren a leqaɛa ama d awren ama d zit, ayen ufan . Iɛedda fell-aneɣ lbaṭel d ameqran nesɛedda aṭas n lmiziriya di lwaqet-nni, akken alami i keffant 7 n snnin-ni n lggira. Ata nniɣ-am argaz-agi inu yusa-d si Fransa yewi-yi-d ar uqiḍun n yemma-s ɛlaǧal lggira-nni tseḥreq akul i medden ixxamen-nsen ula d iɛeciwen ddan, neqqim akken kra n wessan deg uqiḍun-nni syen akin yuɣal ar Fransa yeqqim aseggas yuɣal-d deg unebdu yufa-aneɣ-d n guǧ seg uqiḍun-nni iwinaneɣ-d ar yexxamen-agi yeqqim anebdu-nni, syen akin yuɣal, nek yeǧǧa-id s tadist sɛiɣ-d aqcic smaɣ-as Aɛli amaɣ wina iyi-mmuten akken-nni a tyarḥem Rebbi .